SCGP กำไรปี 63 แจ่ม! เชื่อปี 64 แจ่มกว่า!!
แม้ต้องเผชิญกับความผันผวน SCGP ยังคงรักษาการเติบโตอย่างต่อเนื่อง ด้วยผลการดำเนินงานสิ้นสุดปี 63 บริษัทมีรายได้จากการขายขยับขึ้นมาอยู่ที่ 92,785.97 ล้านบาท
แม้ต้องเผชิญกับความผันผวน SCGP ยังคงรักษาการเติบโตอย่างต่อเนื่อง ด้วยผลการดำเนินงานสิ้นสุดปี 63 บริษัทมีรายได้จากการขายขยับขึ้นมาอยู่ที่ 92,785.97 ล้านบาท
29 ม.ค. 2564

คุณค่าบริษัท
ปี 2563 เป็นปีแห่งการเติบโตสำหรับ บริษัท เอสซีจี แพคเกจจิ้ง จำกัด (มหาชน) หรือ SCGP โดยบริษัทได้ดำเนินการเข้าจดทะเบียนในตลาดหลักทรัพย์แห่งประเทศไทยในวันที่ 22 ต.ค. 2563 ท่ามกลางสถานการณ์ความผันผวนของเศรษฐกิจโลกจากการระบาดของโควิด-19
แม้ต้องเผชิญกับความผันผวน SCGP ยังคงรักษาการเติบโตอย่างต่อเนื่อง ด้วยผลการดำเนินงานสิ้นสุดวันที่ 31 ธันวาคม 2563 บริษัทมีรายได้จากการขายขยับขึ้นมาอยู่ที่ 92,785.97 ล้านบาท จากงวดเดียวกันของปีก่อน 89,069.87 ล้านบาท ส่งผลให้บริษัทมีกำไรขยับขึ้นมาอยู่ที่ 6,457.48 ล้านบาท หรือ 1.95 บาทต่อหุ้น จากงวดเดียวกันของปีก่อน 5,268.51 ล้านบาท หรือ 1.69 บาทต่อหุ้น
เหตุเป็นเพราะจากการที่บริษัทมีลูกค้าอยู่ในหลากหลายอุตสาหกรรม โดยเฉพาะกลุ่มสินค้าอุปโภคบริโภคที่มีความจำเป็นในชีวิตประจำวัน อาหารและเครื่องดื่ม สินค้าเกี่ยวกับการดูแลสุขภาพอนามัย การซื้อสินค้าผ่านระบบอีคอมเมิร์ซ และการสร้างประโยชน์จากการผนึกพลัง (Synergy) จากการควบรวมกิจการในประเทศไทยและประเทศอินโดนีเซีย
ผลดังกล่าวจึงยังส่งผลให้ผลการดำเนินงานในปี 2563 สามารถทำกำไรได้แจ่ม และเมื่อมีกำไรแจ่มก็ต้องเป็นไปตามมติของบริษัทเกี่ยวกับนโยบายเงินปันผล โดยไม่ต่ำกว่าร้อยละ 20 ของกำไรสุทธิตามงบการเงินรวม หลังหักภาษีเงินได้นิติบุคคลและหลังหักสำรองต่าง ๆ ทุกประเภท ตามที่กฎหมายและบริษัทกำหนดไว้ในแต่ละปี
สำหรับการจ่ายปันผล พบว่า ทางคณะกรรมการบริษัทเสนอการจ่ายเงินปันผลสำหรับผลการดำเนินงานของปี 2563 ในอัตรา 0.45 บาทต่อหุ้น ซึ่งรอการอนุมัติจากการประชุมผู้ถือหุ้นประจำปี โดยกำหนดจ่ายเงินปันผลในวันที่ 22 เมษายน 2564 ตามรายชื่อ ณ วันกำหนดรายชื่อผู้มีสิทธิรับเงินปันผลในวันที่ 8 เมษายน 2564 โดยจะขึ้นเครื่องหมาย XD หรือวันที่ไม่มีสิทธิรับเงินปันผลในวันพุธที่ 7 เมษายน 2564
เมื่อผลการดำเนินงานปี 2563 ออกมาเติบโตแกร่งแล้ว สิ่งที่น่าสนใจตามมาคือ ทางบล.ดีบีเอส วิคเคอร์ส มองว่าแนวโน้มผลการดำเนินงานของ SCGP ในปี 2564 เติบโตดีต่อเนื่อง
เนื่องจากการขยายกำลังการผลิตหนุนกำไรปี 2564 บริษัทขยายกำลังการผลิตในอินโดนีเซีย 0.4 ล้านตันต่อปี คาดจะ COD ในไตรมาส 1/2564 และขยายกำลังการผลิตในฟิลิปปินส์ 0.22 ล้านตันต่อปี จะเริ่ม COD ในไตรมาส 2/2564 และขยายกำลังการผลิตฟิล์มโพลิเมอร์ในไทย 53 ล้านตรม.ต่อปี ใช้เงินลงทุน 600 ล้านบาท คาดจะ COD ในไตรมาส 3/2564
รวมไปถึงธุรกิจไปได้ดีในระยะยาว ซึ่งเป็นผลจากการทำธุรกิจครบวงจร ให้บริการแบบโซลูชัน และอุปสงค์บรรจุภัณฑ์มีแนวโน้มขยายตัวสูงตามการเติบโตของธุรกิจ E-commerce, การใช้บรรจุภัณฑ์ในตลาดอาเซียนยังเพิ่มขึ้นต่อเนื่องตามการเปลี่ยนแปลงพฤติกรรมผู้บริโภค การเพิ่มขึ้นของชนชั้นกลาง และการขยายตัวของเศรษฐกิจ
ประกอบกับบริษัทเล็งหาโอกาสซื้อกิจการเข้ามาเพิ่มต่อเนื่อง (บริษัทเพิ่งควบรวมกับ Bien Hoa Packaging Joint Stock Company : SOVI ประเทศเวียดนามแล้วเมื่อ ธ.ค. 2563 ซึ่งทาง SCGP ใช้เงินลงทุนซื้อกิจการ 2.7 พันล้านบาท) ทั้งนี้ SCGP ตั้งงบประมาณลงทุนในปี 2564 ไว้ที่ 2 หมื่นล้านบาท ซึ่งเงินลงทุนส่วนหนึ่งมาจาก IPO
ทั้งนี้ ประมาณการว่ากำไรหลักปี 2564-2565 จะเติบโตเพิ่มขึ้น 16% และเพิ่มขึ้น 17% ตามลำดับ
สุดท้ายแล้วยังคงแนะนำ “ซื้อ” ปรับเพิ่มราคาพื้นฐานขึ้นเป็น 52.50 บาท
…
ผู้ถือหุ้นรายใหญ่
รายชื่อกรรมการ